Obrazloženje

Na web stranicama Općine Čavle objavljen je nacrt Odluke o II. izmjenama i dopunama Odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama te divljim životinjama te se poziva zainteresirana javnost na Savjetovanje o istoj.

Prijedlogom II. izmjena i dopuna Odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama te divljim životinjama predlaže se definiranje novčanih kazni sukladno Zakon o uvođenju eura kao službene valute u Republici Hrvatskoj 57/22, 88/22).

Rok za podnošenje prijedloga je do 5. prosinca 2022. godine do 11.00h. Prijedlozi se mogu dostaviti pisanim putem ili na elektroničku adresu: dolores.buric@cavle.hr.

Po završetku Savjetovanja, svi pristigli prijedlozi bit će pregledani i razmotreni te će se o istim sastavit Izvješće o usvojenim i odbijenim prijedlozima koje će biti objavljeno na web stranici Općine Čavle.

Na temelju ponuđenog teksta Odluke i pristiglih komentara sudionika Savjetovanja, formulirat će se konačni tekst Odluke o kojoj će raspravljati Općinsko vijeće kao tijelo koje Odluku usvaja.

KLASA: 032-01/22-01/08

URBROJ:2170-03-22-01-01

Čavle, 4.11.2022.

Na temelju članka 49. stavka 4., članka 51. stavka 5. i članka 62. stavka 5. Zakona o zaštiti životinja (Narodne novine broj 102/17, 32/19) i čl. 19. Statuta Općine Čavle (Službene novine Primorsko-goranske županije 20/14, 26/14, 27/15, 12/18, 41/18 i Službene novine Općine Čavle 03/21, 12/21 pročišćeni tekst 4/22) Općinsko vijeće Općine Čavle na sjednici održanoj \_\_\_\_\_\_\_\_\_\_\_\_\_\_\_\_\_\_. godine donosi

**ODLUKU O II. IZMJENAMA I DOPUNAMA ODLUKE**

**O UVJETIMA I NAČINU DRŽANJA KUĆNIH LJUBIMACA I NAČINU POSTUPANJA S NAPUŠTENIM I IZGUBLJENIM ŽIVOTINJAMA TE DIVLJIM ŽIVOTINJAMA**

Članak 1.

U Odluci o uvjetima i načinu držanja kućnih ljubimaca i načinu postupanja s napuštenim i izgubljenim životinjama te divljim životinjama (Službene novine Primorsko-goranske županije 41/18, Službene novine Općine Čavle 4/2019), u članku 32. stavak 1. iznos od „500,00 kn do 2.000,00 kn“ mijenja se iznosom od „250,00 EUR“.

Članak 2.

U članku 33. stavak 1. iznos od „1.000,00 kn do 2.000,00 kn“ mijenja se iznosom od „250,00 EUR“,

u stavku 2. iznos od „5.000,00 kn do 15.000,00 kn“ mijenja se iznosom od „1.300,00 EUR“,

u stavku 3. iznos od „2.000,00 kn mijenja se iznosom od „600,00 EUR“,

u stavku 4. iznos od „2.000,00 kn do 5.000,00 kn“ mijenja se iznosom od „600,00 EUR“.

Članak 3.

U članku 34. stavak 1. iznos od „10.000,00 kn do 40.000,00 kn“ mijenja se iznosom od „1.300,00 EUR“,

u stavku 2. iznos od „2.500,00 kn do 10.000,00 kn“ mijenja se iznosom od „600,00 EUR“,

u stavku 3. iznos od „2.500,00 kn do 10.000,00 kn“ mijenja se iznosom od „250,00 EUR“.

Članak 4.

U članku 35. brišu se riječi „najnižu kaznu Zakonom i ovom Odlukom“.

Članak 5.

Ova Odluka objaviti će se u Službenim novinama Općine Čavle, a stupa na snagu prvog dana 1. siječnja 2023.g.

OPĆINSKO VIJEĆE OPĆINE ČAVLE

Predsjednik Općinskog vijeća

Norbert Mavrinac

KLASA:

URBROJ: